Еңбекшіқазақ ауданы Алтынбике Бертаева атындағы орта мектеп – Лавар бастауыш мектебімен» КММ

Директордың оқу-тәрбие ісі жөніндегі орынбасары

Смагулова Гульнар Наурызбаевна

**Шебер-сынып жоспары**

*Біліп қана қойған аз, оны пайдалана білу қажет,  
қалап қана қойған аз, оны жасау қажет.*

[*И.В.Гете*](http://www.aforizm.info/author/iogann-volfgang-gete/)

ТАҚЫРЫП: **«МЕКТЕПТЕ ОҚУ-ТӘРБИЕ ПРОЦЕСІН ҰЙЫМДАСТЫРУДА НӘТИЖЕЛІ БІЛІМГЕ ЖЕТУДІҢ ТИІМДІ ЖОЛДАРЫ»**

ШЕБЕР-СЫНЫПТЫҢ МАҚСАТЫ: Мектепте оқу-тәрбие процесін ұйымдастыруда нәтижелі білімге жетудің тиімді жолдарын оқу үрдісінде қолдану және тәжірибе алмасу.

Міндеті:

·          Шеберлік – сынып қатысушыларына әдістемелік көмек көрсету.

·         Қатысушылардың өздерінің кәсіби шеберліктеріне ой жүгірте білуі.

·         Үйренушілердің қызығушылығын тудыру;

·         Оқу материалдарын тиімді меңгеру.

САБАҚ ҰРАНЫ: *Үйрете жүріп, үйренеміз.*

КҮТІЛЕТІН НӘТИЖЕЛЕР: қатысушылардың білімдері жинақталады, зияткерлік және шығармашылыққа ынталанады, қарастырылған тақырыпқа қызығушылығы туындайды, белсенділігі артады. Әдіс-тәсілдерді өмірде қолдана алады.

МАҚСАТТЫ АУДИТОРИЯ: Шебер-сынып қатысушылары

ШЕБЕР СЫНЫПТЫҢ ЖҮРГІЗІЛУІ: ұйымдастыру, мақсаты мен міндетін таныстыру, сабақ ұранымен таныстыру, топқа біріктіру ,топтарға арналған тапсырмалар жүйесін беру, қосымша мәліметтермен, нұсқаулық материалымен таныстыру, рефлексия жасау, кері байланыс

ӘДІСТЕР МЕН ТӘСІЛДЕР: Тренинг, «Төрт сөйлем тәсілі», ҚҰРАЛДАР: презентация, постерлер, А-3(плакат) парақтары, маркер, қалам

ШЕБЕР СЫНЫПТЫҢ ЖҮРГІЗІЛУІ:

Сәлеметсіздер ме, құрметті әріптестер! Мен сіздермен кездесіп, бірлесе жұмыс жасайтыныма қуаныштымын.

Мен Еңбекшіқазақ ауданы Алтынбике Бертаева атындағы орта мектеп-Лавар бастауыш мектебімен» КММ директордың оқу-тәрбие ісі жөніндегі орынбасары Смагулова Гульнар Наурызбаевна.

Бүгін мен сіздермен «Мектепте оқу-тәрбие процесін ұйымдастыруда нәтижелі білімге жетудің тиімді жолдары» тақырыбында іс-тәжірибемен бөліскім келеді.

Қaй елді, қай кезеңді алып қaрасақ та бірінші орында білім бeру тұрaды. Сeбебі, халықтың білімділігі сол eлдің даму деңгейінің шынaйы көрсеткіші болып табылады. Қазіргі әлемде болып жатқан қарқынды өзгерістер әлeмдік білім беру жүйесіне де елеулі өзгерістер енгізуде. Әлемдік білім берy жүйесі өмір ағымы мен бүгінгі таң сұранысына байланысты күн сaнaп өзгеруде, сол білімді қолдану аясына келетін болсақ, оқушылар алған білімдерінің іске асуын, өмірде қaжеттілікке жұмсалатын сәттерін анықтай алмай, ауыр жүкті босқа арқaлауда. Мектепте алған білімдерінің елеулі бөлігін өмірде қолдана алмауда. Бұл олқылықтaрды жою үшін білім алушылармен алғaн білімдерін жай ғана иеленіп қоймай, оны тиімді және орынды жерде қолдана білуге үйрeтуге біз мұғалімдер қауімі басты назар аударуымыз керек. Осыған бaйланысты оқушының жеке даралығын да естен шығармауымыз керек.

***Тренинг*** - психологиялық ахуал туғызу. Өзара танысу

Барлықтарыңызды ортаға шақырамын, дөңгеленіп тұрамыз. Алдымен сіздермен бірге жұмыс жасау үшін, танысып алайық.

**Тапсырма:** Әр мұғалім өз атын айтады және жақсы көретін затын атап, не себепті жақсы көретінін айту керек. Мысалы: Менің атым –Гүлнар. Мен кітапты жақсы көремін, себебі бос уақытымды кітап оқуға арнап, демаламын.

* Қатысушылар өзі туралы ақпаратты береді, және жақсы көретін затын атап, не себепті жақсы көретінін айтады.

Тапсырмадан кейін қатысушыларға сұрақтар қою арқылы тыңдай білу қабілеттерін тексеру: Айгүл қандай затты жақсы көреді екен. Киноға отбасымен баруды кім жақсы көреді т.с.с бірнеше адамнан сұрау.

* Әріптестер міне қазір біз танысу барысында кім не жақсы көреді деген сұрақта, біз бір-бірімізді қалай тыңдадық, толық тыңдай алдық па? Барлық мұғалімнің жауабына көңіл бөлдік пе, әлде немқұрайлы қарадық па?

Қатысушылар өз ойларын айтады.....

Міне әріптестер білім алушылар көп нәрсені толық тыңдамай, мағынасына көңіл бөлмей отырады, мән бермей оқиды деп ренжиміз, ал негізінде барлық тәрбиені өзімізден бастап, алдымен өзімізді тәрбиелеуіміз керек.

Мектепте білім алуда жақсы көрсеткіш көрсеткен оқушы сабаққа белсенді қатысып, жақсы баға алады, бірақ білім қорытындысында өз мүмкіндіктерін көрсете алмай жататыны белгілі. Сонымен қатар, алған білімдері шешімдер мен іс-әрекет таңдауда тұлғаның дамыту қажеттеліктеріне сәйкес келмейді. ББЖМ әсіресе ҰБТ-да өз білімдерін дәлелдей алмай жататындары да көп. Халықаралық PISA, TIMSS , PIRLS зерттеулерінің нәтижесі  біздің еліміз бойынша төмен нәтижелер көрсетіп келген. Әлемдегі өзгерістерге сәйкес құндылықтар мен білім маңызын қайта қарауды қажет етті. Осы мәселелерді шешу үшін мұғалімдердің жұмыс  жүйесіне әліде өзгерістер енгізу керектігі туындап отыр.

***Тренер-мұғалім:***

Мектепте оқу-тәрбие процесін ұйымдастыруда нәтижелі білімге жету үшін шағын жинақталған бастауыш мектепте алдымен оқытудың тиімділігі мен кедергілерін ажырата білуіміз керек, сол мақсатта қазір сіздермен жұмыс жүргіземіз.

Топқа біріктіру (Мұғалім қатысушыларға санамақты айтып жүріп топқа біріктіреді:

Қуыр-қуыр қуырмаш,

Балапанға бидай шаш!

Тауықтарғы тары шаш!

Бас бармақ,(қатысушыларды меңзеп айтып отырады)

Балалы үйрек,

Ортан терек шығады,

Шүлдір шүмек,

Кішкене бөбек отырған орнында қалады.

Бұл санамақты бірнеше рет бәрін көрсетіп шыққанша қайталайды.Қатысушылар сонда саусақтардың аталуы бойынша 3 топқа бірігеді: «Бас бармақ » тобы, «Балалы үйрек » тобы, «Ортан терек » тобы).

Қазір сіздер әр топқа берілген тақырыптар бойынша «Төрт сөйлем тәсілі» арқылы жұмыс істейсіздер.

**ТАҚЫРЫПТАР:**

1. Шағын жинақталған бастауыш мектепте оқытудағы кедергілер

2. Шағын жинақталған бастауыш мектепте оқытудың тиімділігі 3. Жалпы жүйе бойынша шағын жинақталған бастауыш мектепте оқыту жұмысын ұйымдастыру шарттары

(Тапсырмалар орындалып жатқанда жарайсың, керемет, өте жақсы, әркімнің ойы құнды..... )

Кері байланыс: тренер пікірі

Өте жақсы айттыңыздар, барлықтарыңыздың ойларыңызбен, шешімдеріңізбен келісемін.Осыдан мынандай қорытындыға келуге болады.

*Осы жерде слайд көрсетіледі*

1. **Шағын жинақталған бастауыш мектепте оқытудағы кедергілер**:

- мұғалімдер ұжымының аздығына қарай, әрбір мұғалімнің шығармашылық белсенділігінің артуына жол болмайды;

- сабаққа дайындалуда оқытушы шектен тыс жүктеме орындайды;

- мұғалім әрбір сыныппен сабақтың белгілі бір бөлігінде ғана жұмыс жасауға мүмкіндігі бар, ал қалған уақытта тек оқушылардың өздік жұмысын ұйымдастыруға, оны басқаруға ғана жұмсалады;

- мұғалімнің зейіні екі немесе одан да артық сынып оқушыларына бөлініп отырады;

- өзіндік жұмысты орындау барысында оқушылар мұғалім тарапынан жеткілікті мөлшерде көмек ала алмайды;

- белгілі бір жастағы балалар болмағандықтан, ұжымдық жұмыс ұйымдастыруға мүмкіндік жоқ;

- оқушылардың өздік жұмысы басқа сынып оқушыларының шуылы, кедергі жасауы барысында жүргізіледі, мұның өзі оқушының тапсырманы түсіне отырып орындауына кері әсер етеді;

- ШЖМ оқушылары көпке дейін өз ойын ашық айтуға, қандай да бір мәселені ауызша талдауға, өзгенің талдауын, талқылауын, ойын тыңдаудан кейін қалады;

2.**Шағын жинақталған бастауыш мектепте оқытудың тиімділігі:**

- балалардың саны аз, сондықтан мұғалім әрбір оқушыны, оның қызығушылығын арттыруына, отбасын тез, жақсы тануына көп мүмкіндік бар.

- дәптер тексеруге, жеке-дара өздік жұмысқа арналған жаттығулар іріктеуге аз уақыт жұмсалады;

- оқушылардың тәртіп бұзушылығы аз болады;

- оқушылар бірінші сыныптан бастап, өз бетімен жұмысқа бейімделеді;

- бір оқу бөлмесінде күнделікті бірге болғандықтан, жоғары сынып (3-4) оқушылары кіші сынып оқушыларына көмек береді;

- әрбір баланың білім деңгейлерін анықтап, олардың білім, білік, дағдыларының деңгейлерін көтеруге мүмкіндік мол;

- аталмыш мектеп мұғалімі пәнаралық байланысты жүзеге асыруға, кеңінен қолдануға тырысады.

**3.Жалпы жүйе бойынша ШЖМ-те оқыту жұмысын ұйымдастыру шарттары**

•    сабақтың оқу бағдарламасына сәйкес жоспарлануы;  
•    бірнеше сыныптың оқу материалының бір тақырыптың жүйеге ыңғайластырылуы;  
•    көрнекі дидактикалық құралдардың алдын ала дайындалуы;  
•    сабақ тақырыбының өзара байланысы;  
•    сыныптарды комплектіге дұрыс біріктіру;  
•    сабақтардың кестесін дұрыс жасау;  
•    тиімді оқыту әдістерін таңдау;  
•    сабақтың максатқа сай келетін құрылымын анықтау;  
•    оқушылардың өздік жұмыстарын мұғалім басшылығымен істелетін жұмыстармен ауыстырып отыру;  
•    мұғалімнің 4-5 рет жұмыс түрін ауыстыруы;  
•    барлық сыныптарда тәрбие процесін жүргізу.

**Қорытынды:** ШЖМ бағдарламасын өз деңгейінде орындап шығу қазіргі кездегі өзекті мәселелердің бірі, өйткені қойылатын талап негізгі мектептермен бірдей.

- егер мұғалім ШЖМ -нің өзіндік ерекшелігін, сабақтың ерекшелігін түсіне, сезіне алатын болса;

- егер мұғалім ШЖМ сабақтарды ұйымдастырудың мәселелері бойынша қажетті теориялық және практикалық дайындықтан өткен болса;

- Сабақта мұғалім балаларды қызықтыра алатындай, сабақты түрлендіре жүргізетін, олардың сабақтағы іс-әрекетін ұйымдастыру формаларын дұрыс қолданатын болса, онда шағын жинақталған мектеп жағдайында бағдарламаны сапалы орындап, нәтижелі білімге жету мүмкін болады.

Ауданымызда шағын жинақталған мектептер бар, соның біреуі«Алтынбике Бертаева атындағы орта мектеп-Лавар бастауыш мектебі» КММ қарасты Лавар ауылында Лавар бастауыш мектебінде оқу-тәрбие процесін ұйымдастыруда нәтижелі білімге жетудің тиімді жолдарын оқу үрдісінде үнемі қолданылуда , әр түрлі жұмыстар жүргізілуде.

Өздеріңіз көріп отырандай шағын жинақталған мектептің материалдық-техникалық базасы жаңартылса, оқушылардың да, мұғалімдердің де білім алу мен білім беруге деген ынтасы, яғни мотивациясы жоғары болар еді. Осы кемшіліктерге қарамастан соңғы жылдары мектепте дарынды және талантты балалармен жұмыс біршама жоғарылады деуге әбден болады. Бірақ өкініштісі орта мектептер халықаралық бақылауларға қатысып, шағын жинақталған мектеп білім алушылары халықаралық бақылауларға оқушы саны аз болғандықтан қатысып көрген емес. Бұл кедергіге қарамастан мектептің даму жоспарын жаңа үлгіде жасап, оны жүзеге асырып, мектеп ұжымы өз тәжірибелерін жетілдіріп үнемі даму үстінде болса, мектеп жұмысы алға өрлейтініне сенемін.

**Рефлексия:** «Қиын, құнды, қызықты»

Ертеңгі күннің еншісі – бүгінгі ұрпақтың білімі мен тәрбиесіне төгілген тердің өлшемімен таразыланатынын ескерсек, барлық үміт өздеріңізде, құрметті ұстаздар!

Қиын да, қызықты жұмыстарыңызға сәттілік тілеймін. Сау болыңыздар.